Νομός Αττικής

Αυτό το λήμμα αφορά τον πρώην νομό Αττικής. Για άλλες χρήσεις, δείτε: Αττική (αποσαφήνιση)

Ο Νομός Αττικής αποτελούσε για πολλά χρόνια νομό της Ελλάδας. Αρχικά υπήρξε μέρος του νομού Αττικής και Βοιωτίας που συστάθηκε με την  διοικητική διαίρεση του 1833. Αποτέλεσε ξεχωριστό νομό για πρώτη φορά στο διάστημα 1899-1909 και για δεύτερη φορά το 1943 με τον οριστικό διαχωρισμό του νομού Αττικής και Βοιωτίας (ΦΕΚ 223Α/26-7-1943). Το 1964 αποσπάστηκε από τον νομό ο δήμος Πειραιώς με τους γειτονικούς του δήμους από την επαρχία Αττικής του νομού Αττικής καθώς και τα νησιά του Αργοσαρωνικού, την Τροιζηνία και τα νησιά Κύθηρα και Αντικύθηρα συγκροτώντας τον νομό Πειραιώς. Το 1972 ο νομός Πειραιώς καταργήθηκε και ενώθηκε ξανά με τον νομό Αττικής (ΦΕΚ 66Α - 08/05/1972).

Ήταν ένας από τους 51 νομούς της Ελλάδας και ανήκει στην περιφέρεια της Αττικής και ήταν ο μόνος νομός που χωριζόταν σε 4 νομαρχίες, λόγω του τεράστιου πληθυσμού που συγκέντρωνε. Πρωτεύουσά του νομού ήταν η Αθήνα.

Διοικητική Διαίρεση 
Σύμφωνα με το Πρόγραμμα «Καλλικράτης», ο νομός Αττικής έγινε η Περιφέρεια Αττικής με τις εξής Περιφεριακές Ενότητες:

 Για πλήρη κατάλογο των πόλεων και οικισμών του πρώην Νομού και νύν Περιφέρειας, δείτε επίσης Διοικητική διαίρεση Περιφέρειας Αττικής.

 Για τον ίδιο κατάλογο με το σχέδιο "Καποδίστριας", δείτε Διοικητική διαίρεση νομαρχίας Αθηνών, Διοικητική διαίρεση νομαρχίας Πειραιά, Διοικητική διαίρεση νομαρχίας Ανατολικής Αττικής και Διοικητική διαίρεση νομαρχίας Δυτικής Αττικής .

Γεωγραφία
Η Αττική συνορεύει στα δυτικά με το νομό Κορινθίας, στα βόρεια με το νομό Βοιωτίας και στα νοτιοδυτικά με το νομό Αργολίδας, ενώ στα νότια και ανατολικά βρέχεται από τον Σαρωνικό κόλπο και τον Νότιο Ευβοϊκό κόλπο και στα δυτικά από τον Κορινθιακό.

Πολιτική ιστορία
Διοικητικά η Αττική χωριζόταν από το 1972 μέχρι το 1997 σε επτά επαρχίες. Οι 4 (Αίγινας, Αττικής, Μεγαρίδας και Πειραιώς) ανήκαν γεωγραφικά στην Στερεά Ελλάδα, οι 2 επαρχίες της Αργολικής χερσονήσου (Τροιζηνίας και Ύδρας) ανήκαν γεωγραφικά στην  Πελοπόννησο ενώ η Επαρχία Κυθήρων ανήκε γεωγραφικά στα Επτάνησα. Αναλυτικά:

Οικισμοί 
Ο κυριότερος οικισμός της Αττικής είναι η Αθήνα που συνήθως συμπεριλαμβάνεται μαζί με το πολεοδομικό της συγκρότημα που αποτελείται απο την Αθήνα, τον Πειραιά και πλήθος προαστίων στις Περιφερειακές Ενότητες Κεντρικού Τομέα Αθηνών, Βορείου Τομέα Αθηνών, Νοτίου Τομέα Αθηνών, Δυτικού Τομέα Αθηνών και Πειραιώς. Επίσης στο πολεοδομικό συγκρότημα της Αθήνας συμπεριλαμβάνονται και οικισμοί στις Περιφερειακές Ενότητες Ανατολικής Αττικής και Δυτικής Αττικής. 

Άλλοι σημαντικοί οικισμοί είναι η Σαλαμίνα, η Ελευσίνα, τα Μέγαρα, το Κορωπί και η Νέα Μάκρη που ωστόσο πλέον και αυτοί εξαρτώνται απο την Αθήνα.

Η Αττική σε αριθμούς 

 Έκταση: 3808 τ.χλμ. (3808 τ.χλμ. είναι η έκταση ολόκληρου του νομού -σύμφωνα με την παλαιότερη διοικητική διαίρεση- που περιλαμβάνει τους , τους  και τα , δηλαδή τα νησιά )
 Πληθυσμός Νομού:  κάτοικοι (απογραφή 2001)
 Πρωτεύουσα: Αθήνα ( κάτοικοι)
 Ταχυδρομικοί Κώδικες: Δεκάδες
 Τηλεφωνικοί Κωδικοί: 210 (Αθήνα, Πειραιάς, Ελευσίνα, Σαλαμίνα & Περίχωρα αυτών), 22630 (Βίλια, Πόρτο Γερμενό), 22910 (Λαγονήσι, Καλύβια Θορικού), 22920 (Λαύριο), 22930 (Άγιος Σωτήρας), 22940 (Ραφήνα, Μαραθώνας, Αρτέμιδα), 22950 (Αφίδνες), 22960 (Μέγαρα), 22970 (Αίγινα), 22980 (Αργοσαρωνικός), 22990 (Μαρκόπουλο Μεσογαίας) και 27360 (Κύθηρα και Αντικύθηρα)
 Πινακίδες Αυτοκινήτων και Μοτοσυκλετών: Ζ** (Ανατολική Αττική & Πειραιάς), I** (Δυτική Αττική) και Y** (Αθήνα)

Παραπομπές

Εξωτερικοί σύνδεσμοι 
 Οι Νομοί της Ελλάδος - Οικονομικά και δημογραφικά στοιχεία
 Παραλίες στο Νομό Αττικής  - Infomust.gr

Νομός Αττικής